Լովրե Կալինիչ

Լովրե Կալինիչ (խորվ.՝ Lovre Kalinić, ապրիլի 3, 1990(1990-04-03), Սպլիտ, ՀՍՖՀ), խորվաթ պրոֆեսիոնալ ֆուտբոլիստ։ Ներկայումս հանդես է գալիս Աստոն Վիլլայի և Խորվաթիայի ազգային հավաքականի կազմում։ Խաղում է դարպասապահի դիրքում։ 2018 թվականին Կալինիչը Խորվաթիայի հավաքականի կազմում արծաթե մեդալ նվաճեց աշխարհի առաջնությունում։


== Ակումբային կարիերա ==


=== Հայդուկ Սպլիտ ===
Կալինիչը Հայդուկ Սպլիտի ակադեմիայի սան է։ Իր դեբյուտը ակումբի կազմում նշեց 2011 թվականի ապրիլի 23-ին՝ Սլավեն Բելուպոյի դեմ խաղում։ 2009 թվականին նա վարձավճարով հանդես եկավ Յունակ Սինի կազմում, 2010 թվականին՝ Նովալյայի կազմում, 2012 թվականին՝ Կառլովացի կազմում։ 2013-14 մրցաշրջանում նա դարձավ Հայդուկի հիմնական դարպասապահը։ Եվրոպական առաջնություններում իր առաջին հանդիպումը Կալինիչը անցկացրեց 2013 թվականի հուլիսի 18-ին՝ Եվրոպայի Լիգայի որակավորման 2-րդ փուլի Հորիզոնտի դեմ խաղում։
Իր առաջին հանդիպումը Հայդուկի ավագի թևկապով Կալինիչը անցկացրեց 2014 թվականի դեկտեմբերի 7-ին՝ Սպլիտի դեմ խաղում։ 2015-16 մրցաշրջանում նա նոր ռեկորդ սահմանեց Խորվաթիայի առաջնությունում՝ 775 րոպե (8 խաղ) իր դարպասը պահելով անառիկ։ Մրցաշրջանի երկրորդ մասում նա դարձավ Հայդուկի հիմնական ավագը։ 2016 թվականի սեպտեմբերին նա երկարաձգեց իր պայմանագիրը ակումբի հետ մինչև 2021 թվականը։ Հայդուկի առաջին թիմի կազմում Կալինիչը անցկացրեց 133 հանդիպում։


=== Գենտ ===
2016 թվականի դեկտեմբերի 27-ին Հայդուկ Սպլիտը հայտարարեց Կալինիչի տրանսֆերի մասին։ Գենտը նրա համար վճարեց 3.1 միլիոն եվրո՝ դարձնելով խորվաթին ակումբի պատմության ամենաթանկ տրանսֆերը։ Բացի այդ, Կալինիչը դարձավ Խորվաթիայի առաջնության այդ պահին ամենաթանկ վաճառված դարպասապահը։ Իր դեբյուտը Գենտի կազմում նշեց 2017 թվականի հունվարի 20-ին՝ Շառլերուայի դեմ խաղում։ 2016-17 մրցաշրջանում Կալինիչը ճանաչվեց Բելգիայի առաջնության լավագույն դարպասապահը՝ անցկացնելով միայն մրցաշրջանի կեսը։ 2018 թվականի փետրվարին նա ճանաչվեց 2017 թվականի Բելգիայի առաջնության լավագույն դարպասպահը։ Գենտի կազմում Կալինիչը անցկացրեց 79 հանդիպում՝ 29 խաղում պահելով իր դարպասը անառիկ։


=== Աստոն Վիլլա ===
2018 թվականի դեկտեմբերի 21-ին Կալինիչը 4.5 տարվա պայմանագիր կնքեց Աստոն Վիլլայի հետ՝ թիմին միանալով 2019 թվականի հունվարի 1-ին։ Իր դեբյուտը ակումբի կազմում նշեց հունվարի 5-ին՝ Անգլիայի գավաթի Սուոնսի Սիթիի դեմ խաղում։ Առաջին հանդիպումը Չեմպիոնշիպում անցկացրեց հունվարի 12-ին՝ Ուիգան Ատլետիկի դեմ խաղում։ Փետրվարի 16-ին Կալինիչը փոխարինվեց Վեստ Բրոմվիչ Ալբիոնի առաջին խաղակեսից հետո, ինչից հետո կորցրեց իր դիրքը Աստոն Վիլլայի հիմնական կազմում, քանի որ նա թույլ էր տալիս շատ սխալներ և շատ գոլեր բաց թողնում։


== Միջազգային կարիերա ==
Կալինիչը հանդես է եկել Խորվաթիայի տարբեր տարիքային երիտասարդական հավաքականներում։ Խորվաթիայի ազգային հավաքական առաջին անգամ հրավիրվեց 2013 թվականի նոյեմբերին՝ Իսլանդիայի դեմ խաղերի համար, սակայն այդպես էլ խաղադաշտ դուրս չեկավ։ Իր դեբյուտը ազգային հավաքականի կազմում նշեց 2014 թվականի նոյեմբերի 12-ին՝ Արգենտինայի դեմ ընկերական խաղում։ 2014 թվականին Ստիպե Պլետիկոսայի՝ միջազգային կարիերան ավարտելուց հետո նա դարձավ Խորվաթիայի երկրորդ դարպասապահը՝ Դանիել Սուբաշիչից հետո։ Խորվաթիայի հավաքականի կազմում Կալինիչը մասնակցեց Եվրո 2016-ին, սակայն չանցկացրեց ոչ մի հանդիպում։
2018 թվականի հունիսի 4-ին Կալինիչը ընդգրկվեց Խորվաթիայի՝ աշխարհի առաջնության համար վերջնական կազմում։ Նա խաղադաշտ դուրս եկավ միայն խմբային փուլի վերջին՝ Իսլանդիայի դեմ խաղում։ Խորվաթիան զբաղեցրեց երկրորդ հորիզոնականը առաջնությունում՝ եզրափակչում 4-2 հաշվով պարտվելով Ֆրանսիային։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 27-ի դրությամբ


=== Միջազգային վիճակագրություն ===
2019 թվականի դեկտեմբերի 27-ի դրությամբ


== Նվաճումներ ==


=== Ակումբային ===
Հայդուկ Սպլիտ

Խորվաթիայի գավաթ. 2012–13


=== Միջազգային ===
Խորվաթիա

ՖԻՖԱ աշխարհի առաջնություն. երկրորդ տեղ. 2018


=== Անհատական ===
Խորվաթիայի առաջնության լավագույն դարպասապահ. 2015, 2016
Բելգիայի առաջնության լավագույն դարպասապահ. 2016–17


== Ծանոթագրություններ ==


== Արտաքին հղումներ ==
Կալինիչի պաշտոնական Ինստագրամի էջը
Կալինիչը transfermarkt-ում
Կալինիչը soccerbase.com-ում
Կալինիչը WhoScored.com կայքում
Կալինիչը Գենտի պաշտոնական կայքում Archived 2018-09-05 at the Wayback Machine.
Կալինիչը Աստոն Վիլլայի պաշտոնական կայքում
Կալինիչը Պրեմիեր Լիգայի պաշտոնական կայքում
Կալինիչը ՈՒԵՖԱ-ի պաշտոնական կայքում
Կալինիչը ՖԻՖԱ-ի պաշտոնական կայքում(չաշխատող հղում)
Կալինիչը Խորվաթիայի ֆուտբոլի ֆեդերացիայի կայքում